Държавен вестник, бр. 15, 2010 г., стр. 31

БРОЙ  15	
Д Ъ Р Ж А В Е Н  В Е С Т Н И К 	
СТР.  31  
6. изисквания, които се отнасят към изпол­
зването на оборудване и материали – неразделна 
част от предоставяната услуга, с изключение на 
онези, необходими за здравословни и безопасни 
условия на труд; 
7. изисквания към получателя на услуги:
а) да е получил разрешение или да е подал 
декларация пред компетентен орган в Репуб­
лика България;
б) които налагат дискриминационни огра­
ничения по отношение предоставянето на 
финансова помощ по причина, че доставчикът 
е установен в друга държава членка, или във 
връзка с мястото, където се предоставя услугата;
в) които налагат дискриминационни изис­
квания, основани на националност или мес­
тоживеене.
(4) Свободното предоставяне и ползване на 
услуги може да бъде ограничавано от изисква­
нията, свързани със защита на обществения ред, 
обществената сигурност, общественото здраве 
и опазването на околната среда, при спазване 
на принципите по чл. 10, ал. 2. 
(5) По отношение на условията за наемане 
на работа и правилата на колективните трудови 
договори приложимо е законодателството на 
Република България.
Чл. 20. Член 19 не се прилага по отношение 
на предоставяне на следните видове услуги:
1. услуги от общ икономически интерес, 
които са регулирани от:
а) разпоредбите на Закона за пощенските 
услуги, които въвеждат Директива 97/67/ЕО 
на Европейския парламент и на Съвета от 
15 декември 1997 г. относно общите правила 
за развитието на вътрешния пазар на пощен­
ските услуги в Общността и за подобряването 
на качеството на услугата;
б) разпоредбите на Закона за енергетиката, 
които въвеждат Директива 2003/54/ЕО на Ев­
ропейския парламент и на Съвета от 26 юни 
2003 г. относно общите правила за вътрешния 
пазар на електроенергия и отменяща Дирек­
тива 96/92/ЕО и Директива 2003/55/ЕО на 
Европейския парламент и на Съвета от 26 юни 
2003 г. относно общите правила за вътрешния 
пазар на природен газ и отменяща Директива 
98/30/ЕО;
2. услуги в обхвата на Директива 96/71/
ЕО на Европейския парламент и на Съвета от 
16 декември 1996 г. относно командироването 
на работници в рамките на предоставянето на 
услуги;
3. за защита на физическите лица при обра­
ботване на лични данни и за свободно движение 
на тези данни в обхвата на Директива 95/46/
ЕО на Европейския парламент и на Съвета от 
24 октомври 1995 г. за защита на физическите 
лица при обработването на лични данни и за 
свободното движение на тези данни, изменена 
с Регламент (ЕО) № 1882/2003;
4. адвокатски услуги в обхвата на Директи­
ва 77/249/ЕИО на Съвета от 22 март 1977 г. 
относно улесняване ефективното упражняване 
от адвокатите на свободата на предоставяне 
на услуги;
5. услуги, свързани със съдебно възстановя­
ване на дългове; 
6. услуги, които могат да се предоставят 
само от лица с призната професионална ква­
лификация;
7. услуги в областта на социалното осигуря­
ване, които са обхванати от Регламент (ЕИО) 
№ 1408/71 на Съвета от 14 юни 1971 г. за 
прилагането на схеми за социално осигуряване 
на заети лица и членове на техните семейства, 
които се движат в рамките на Общността;
8. услуги, свързани с административни 
процедури по Закона за влизането, пребивава­
нето и напускането на Република България на 
гражданите на Европейския съюз и членовете 
на техните семейства;
9. услуги по предоставяне на визи или раз­
решение за пребиваване на граждани на трети 
държави;
10. услуги в областта на авторското право и 
сродните му права, правата на индустриалната 
собственост, правната закрила на топологиите на 
полупроводникови изделия и на базите данни;
11. услуги, свързани с актове, които изискват 
по закон участието на нотариус;
12. в областта на независимия финансов 
одит и счетоводството;
13. по регистрация на превозни средства, 
дългосрочно заети в друга държава членка;
14. в областта на договорните и извъндого­
ворните задължения и формата на договорите, 
съгласно Кодекса на международното частно 
право.
Чл. 21. (1) Предоставянето на услуги от 
доставчик, установен в друга държава членка, 
може да бъде ограничено по изключение чрез 
мерки, свързани с безопасността на услугите.
(2) Мерките по ал. 1 могат да се предприемат, 
когато е осъществена процедурата за взаимно 
подпомагане по чл. 36.
(3) Мерките по ал. 1 се прилагат, без това да 
ограничава съдебните процедури, включително 
предварителни процедури или действия, извър­
шени в рамките на наказателно производство.
Раздел II
Упражняване на повече от една дейност по 
предоставяне на услуги
Чл. 22. (1) Доставчиците на услуги могат 
да упражняват повече от един вид дейност по 
предоставяне на услуги самостоятелно или 
съвместно с други лица.
(2) Ограничаване на правата на доставчи­
ците по ал. 1 е допустимо при необходимост 
от гарантиране на независимостта и безпри­
страстността им по отношение на услуги по: